CELEX: 32019D0081
Language: hu
Date: 2019-01-17 00:00:00
Title: A Bizottság (EU) 2019/81 végrehajtási határozata (2019. január 17.) az egyes tagállamokban előforduló bőrcsomósodáskórral kapcsolatos állategészségügyi védőintézkedésekről szóló (EU) 2016/2008 végrehajtási határozat I. mellékletének módosításáról (az értesítés a C(2019) 102. számú dokumentummal történt) (EGT-vonatkozású szöveg.)

21.1.2019   
               
               
                  HU
               
               
                  Az Európai Unió Hivatalos Lapja
               
               
                  L 18/43
               
            
         A BIZOTTSÁG (EU) 2019/81 VÉGREHAJTÁSI HATÁROZATA
         (2019. január 17.)
         az egyes tagállamokban előforduló bőrcsomósodáskórral kapcsolatos állategészségügyi védőintézkedésekről szóló (EU) 2016/2008 végrehajtási határozat I. mellékletének módosításáról
         
            
               (az értesítés a C(2019) 102. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         tekintettel az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvre (3) és különösen annak 14. cikke (2) bekezdésére, 19. cikke (1) bekezdésének a) pontjára, 19. cikke (3) bekezdésének a) pontjára és 19. cikkének (4) és (6) bekezdésére,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (4) és különösen annak 4. cikke (3) bekezdésére,
         mivel:
         
                     (1)
                  
                  
                     A 92/119/EGK irányelv bizonyos állatbetegségek, többek között a bőrcsomósodáskór kitörése esetén alkalmazandó általános ellenőrző intézkedéseket határoz meg. Ezen ellenőrző intézkedések közé tartozik a fertőzött gazdaság körüli védő- és megfigyelési körzetek létesítése, továbbá bőrcsomósodáskór kitörése esetén az egyéb ellenőrző intézkedések mellett sürgősségi vakcinázás is elrendelhető.
                  
               
                     (2)
                  
                  
                     Az (EU) 2016/2008 bizottsági végrehajtási határozat (5) megállapítja a szóban forgó határozat I. mellékletében felsoroltak szerinti tagállamokban vagy azok részeiben a bőrcsomósodáskórral összefüggésben foganatosítandó állategészségügyi védőintézkedéseket, ezen belül a tagállamok által a Bizottság jóváhagyása céljából benyújtott, bőrcsomósodáskór elleni vakcinázási programok minimumkövetelményeit. Az (EU) 2016/2008 végrehajtási határozat „fertőzött körzetként” határozza meg a tagállamok területének azon, a határozat I. mellékletének II. részében felsorolt részét, amely magában foglalja azokat a területeket, amelyeken a bőrcsomósodáskór előfordulása megerősítést nyert, valamint minden, a 92/119/EGK irányelvnek megfelelően létrehozott védő- és megfigyelési körzetet, és amelyen a bőrcsomósodáskór elleni vakcinázás a vakcinázási programok jóváhagyását követően végrehajtható. Meghatározza továbbá a „betegségtől mentes, védőoltással védett körzet” fogalmát, amely a tagállam területének azon, a határozat I. mellékletének I. részében felsorolt része, amely magában foglalja a bőrcsomósodáskórral fertőzött körzeteken kívüli területeket, amelyeken a vakcinázási programok jóváhagyását követően bőrcsomósodáskór elleni vakcinázást hajtanak végre.
                  
               
                     (3)
                  
                  
                     A bőrcsomósodáskór előfordulása első alkalommal 2015 augusztusában nyert megerősítést Görögországban. 2016-ban Bulgária jelentette a bőrcsomósodáskór megjelenéseit, valamint Görögország a betegség további előfordulásait, továbbá a betegség számos szomszédos harmadik országban is megjelent. A betegség 2017-ben – bár kisebb mértékben – Délkelet-Európában is jelen volt, kiterjedt mértékben újból megjelent Albániában, valamint néhány szórványos kitörés fordult elő Görögországban és Macedónia Volt Jugoszláv Köztársaságban.
                  
               
                     (4)
                  
                  
                     2018-ban javult a bőrcsomósodáskór tekintetében a járványügyi helyzet, és Törökországot leszámítva egyetlen tagállamban és szomszédos harmadik országban sem jelentették a bőrcsomósodáskór előfordulását.
                  
               
                     (5)
                  
                  
                     A bőrcsomósodáskór megjelenésére válaszul az érintett tagállamok, nevezetesen Görögország és Bulgária, valamint az összes érintett szomszédos nem uniós ország tömeges vakcinázási programot hajtott végre a területükön élő valamennyi élő szarvasmarhaféle és fogságban élő kérődző vad esetében. Horvátország, ahol addig nem fordult elő bőrcsomósodáskór, a vele szomszédos tagállamokban és nem uniós országokban fennálló járványügyi helyzetre tekintettel 2016-ban és 2017-ben – megelőző intézkedés gyanánt – szintén végrehajtott tömeges vakcinázási programot. A görögországi, bulgáriai és horvátországi vakcinázási programokat a Bizottság az (EU) 2016/2009 bizottsági végrehajtási határozattal (6) hagyta jóvá.
                  
               
                     (6)
                  
                  
                     Azóta, hogy a bőrcsomósodáskór első ízben felütötte fejét a kontinentális Európában, az Európai Élelmiszerbiztonsági Hatóság (EFSA) egy sürgős tanácsot (elfogadva: 2016. július 29-én) (7) és három jelentést („Bőrcsomósodáskór: I. adatgyűjtés és -elemzés”, jóváhagyva: 2017. március 27-én (8), „Bőrcsomósodáskór: II. adatgyűjtés és -elemzés”, jóváhagyva: 2018. január 29-én (9), valamint „Bőrcsomósodáskór: az ellenőrzési és felügyeleti tevékenységekkel összefüggő tudományos és technikai segítségnyújtás”, jóváhagyva: 2018. szeptember 28-án (10)) adott ki a bőrcsomósodáskórra vonatkozóan. Valamennyi említett tudományos értékelés arra enged következtetni, hogy a bőrcsomósodáskór elleni tömeges vakcinázásra irányuló célzott kampányok, amennyiben azokat megfelelően hajtják végre, az új kitörések megelőzése révén megfékezik a betegséget.
                  
               
                     (7)
                  
                  
                     A tömeges vakcinázás 2018-ban is folytatódott a bőrcsomósodáskór által érintett valamennyi dél-kelet-európai tagállamban és szomszédos harmadik országban.
                  
               
                     (8)
                  
                  
                     2018 eleje óta Horvátország a területén és a szomszédos harmadik országokban fennálló kedvező járványügyi helyzetre tekintettel felhagyott a bőrcsomósodáskór elleni vakcinázással. Ugyanakkor megkezdte a Bizottság által jóváhagyott felügyeleti program végrehajtását. A bőrcsomósodáskórra vonatkozó említett program klinikai, virológiai és szerológiai felügyeletet is magában foglal az olyan tagállamokhoz és szomszédos harmadik országokhoz közeli nagy kockázatú területeken, ahol az utóbbi években a bőrcsomósodáskór kitörését jelentették.
                  
               
                     (9)
                  
                  
                     Az Állategészségügyi Világszervezet (a továbbiakban: OIE) Szárazföldi Állatok Egészségügyi Kódexének 11.9.4. cikkével összhangban bőrcsomósodáskórtól mentes országban vagy körzetben – a betegség jelentette fenyegetésre válaszul, de úgy, hogy a betegség nem fordult elő – végrehajtott megelőző vakcinázás esetén az utolsó vakcinázást követő nyolc hónappal újra megállapítható a betegségtől mentes státusz, amennyiben az említett kódex 11.9.15. cikkével összhangban sor került klinikai, virológiai és szerológiai felügyeletre.
                  
               
                     (10)
                  
                  
                     A Horvátország által a Bizottságnak 2018. október 13-án benyújtott jelentés szerint a klinikai, virológiai és szerológiai felügyelet eredményei azt mutatják, hogy nincs bizonyíték a betegség Horvátország területén való jelenlétére. A bőrcsomósodáskór megjelenésének hiányában, valamint tekintettel arra, hogy több mint nyolc hónap telt el a legutolsó vakcinázás óta, Horvátország teljesíti a betegség tekintetében az OIE betegségtől mentes státuszra vonatkozó összes követelményét. Helyénvaló tehát megszüntetni a bőrcsomósodáskór elleni vakcinázással összefüggő korlátozásokat a szóban forgó tagállamra vonatkozóan.
                  
               
                     (11)
                  
                  
                     Ezért a Horvátországra vonatkozó bejegyzést törölni kell az (EU) 2016/2008 végrehajtási határozat I. mellékletében található, a „betegségtől mentes, védőoltással védett körzet” elnevezésű tagállami jegyzékből.
                  
               
                     (12)
                  
                  
                     Az (EU) 2016/2008 végrehajtási határozat I. mellékletét ezért ennek megfelelően módosítani kell.
                  
               
                     (13)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2016/2008 végrehajtási határozat I. mellékletének helyébe e határozat mellékletének szövege lép.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. január 17-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  HL L 62., 1993.3.15., 69. o.
         
         
            (4)  HL L 18., 2003.1.23., 11. o.
         
         
            (5)  A Bizottság (EU) 2016/2008 végrehajtási határozata (2016. november 15.) az egyes tagállamokban előforduló bőrcsomósodáskórral kapcsolatos állategészségügyi védőintézkedésekről (HL L 310., 2016.11.17., 51. o.).
         
            (6)  A Bizottság (EU) 2016/2009 végrehajtási határozata (2016. november 15.) a tagállamok által benyújtott bőrcsomósodáskór elleni vakcinázási program elfogadásáról (HL L 310., 2016.11.17., 66. o.).
         
            (7)  The EFSA Journal (2016); 14(8):4573.
         
            (8)  The EFSA Journal (2017); 15(4):4773. .
         
            (9)  The EFSA Journal (2018); 16(2):5176.
         
            (10)  The EFSA Journal (2018); 16(10):5452.
      
      
         
            MELLÉKLET
            
               
                  
                     „I. MELLÉKLET
                     I. RÉSZ
                     »Betegségtől mentes, védőoltással védett körzet«
                     1.   Bulgária
                     
                     
                              
                                 A.
                              
                              
                                 Bulgária következő megyéi:
                                 
                                             —
                                          
                                          
                                             Burgasz megye
                                          
                                       
                                             —
                                          
                                          
                                             Várna megye
                                          
                                       
                                             —
                                          
                                          
                                             Dobrics megye
                                          
                                       
                                             —
                                          
                                          
                                             Razgrad megye
                                          
                                       
                                             —
                                          
                                          
                                             Szilisztra megye
                                          
                                       
                                             —
                                          
                                          
                                             Rusze megye
                                          
                                       
                                             —
                                          
                                          
                                             Pleven megye
                                          
                                       
                           
                              
                                 B.
                              
                              
                                 Bulgária következő települései:
                                 
                                             —
                                          
                                          
                                             Targoviste megyében Opaka, Popovo és Antonovo település.
                                          
                                       
                                             —
                                          
                                          
                                             Sumen megyében Sumen, Kaszpicsan, Novi Pazar, Nikola Kozlevo, Kaolinovo, Venec és Hitrino település.
                                          
                                       
                                             —
                                          
                                          
                                             Veliko Tarnovo megyében Szvishtov, Polszki Trambesh és Strazsica település.
                                          
                                       
                           2.   Görögország
                     
                     Görögország következő régiói:
                     
                                 —
                              
                              
                                 A Jón-szigetek, Kérkira (Korfu) regionális egység kivételével
                              
                           
                                 —
                              
                              
                                 Az Északi-Égei-szigetek, Limnosz regionális egység kivételével
                              
                           
                                 —
                              
                              
                                 A Déli-Égei-szigetek
                              
                           
                                 —
                              
                              
                                 Kréta
                              
                           II. RÉSZ
                     »Fertőzött körzetek«
                     1.   Görögország
                     
                     
                              
                                 A.
                              
                              
                                 Görögország következő régiói:
                                 
                                             —
                                          
                                          
                                             Attika régió
                                          
                                       
                                             —
                                          
                                          
                                             Közép-Görögország régió
                                          
                                       
                                             —
                                          
                                          
                                             Közép-Makedónia régió
                                          
                                       
                                             —
                                          
                                          
                                             Kelet-Makedónia és Trákia régió
                                          
                                       
                                             —
                                          
                                          
                                             Epirusz régió
                                          
                                       
                                             —
                                          
                                          
                                             Peloponnészosz régió
                                          
                                       
                                             —
                                          
                                          
                                             Thesszália régió
                                          
                                       
                                             —
                                          
                                          
                                             Nyugat-Görögország régió
                                          
                                       
                                             —
                                          
                                          
                                             Nyugat-Makedónia régió
                                          
                                       
                           
                              
                                 B.
                              
                              
                                 Görögország következő regionális egységei:
                                 
                                             —
                                          
                                          
                                             Limnosz regionális egység
                                          
                                       
                                             —
                                          
                                          
                                             Kérkira (Korfu) regionális egység
                                          
                                       
                           2.   Bulgária
                     
                     Bulgária teljes területe, az I. részben felsorolt területek kivételével.
                  
               ”